לגישה זו קיימים חסרונות המורכבים מהבעייתיות של למידה שיתופית וכן מהקשיים של למידה מתוקשבת:
כלים.
למידה שיתופית סינכרונית.
עם ההתפתחות המהירה של טכנולוגיות תקשוב חינוכיות באינטרנט, מתפתחים במקביל גם כלים מתוקשבים חדשניים לניהול כיתה וירטואלית ולהעברת שיעורים סינכרוניים (בזמן אמיתי). למידה סינכרונית, המתרחשת בזמן אמת, מתקיימת לאחר תיאום מוקדם במרחב ווירטואלי אשר סוכם מראש. למידה מסוג זה יכולה להשלים את הלמידה הפרונטלית בכיתה או אף להחליפה במקרים מסוימים. מורים המעוניינים לקיים מפגשי תרגול למתקשים, חזרה לקראת בחינה, למידה בחירום ועוד. למשל:
למידה שיתופית א-סינכרונית ברשת.
כלים נפוצים של למידה שיתופית מתוקשבת א-סינכרונית. לא ניתן לציין את עליונותו של כלי אחד על פני כלי אחר מכיוון שלכל אחד מאפיינים שונים ומטרות שונות. כלים אלו יכולים להשלים אחד את השני לצורך הקניית פיגומים ללומדים בנושא טיפוח אסטרטגיות במכוונות עצמית בלמידה.:
סאל גסטון מדסין
סאל גסטון מדיסין (בצרפתית: Salle Gaston Médecin, או Salle Omnisports), הוא אולם ספורט בפונטוויל, מונקו. הוא משמש לאירוח משחקי כדורסל, כדורעף וכדוריד ותחרויות ג'ודו, סיף, הרמת משקולות והתעמלות. הזירה היא חלק ממתחם הספורט אצטדיון לואי השני, והיא בבעלות מועדון הספורט AS מונקו.
מאז ההרחבה האחרונה של האולם ב־2021 על מנת שיוכל לארח משחקי יורוליג, האולם יכול להכיל 4,090 איש.
היסטוריה.
הזירה נפתחה במקור בשנת 1985 בנוכחות הנסיך רנייה השלישי, ונקראה על שמו של גסטון מדסין, ספורטאי מונגסקי שנפטר ב-1983. האולם עבר שיפוץ בין 2014 ל-2015 והורחב ב-2016 וב-2021.
סאל גסטון
AI21 Labs
איי אי 21 מעבדות בע"מ, המוכרת יותר בשמה האנגלית, AI21 Labs, היא חברת תוכנה ישראלית העוסקת בפיתוח יישומי בינה מלאכותית לעיבוד שפה טבעית.
היסטוריה.
החברה הוקמה בנובמבר 2017 על ידי פרופ' יואב שוהם ואורי גושן, המשמשים מנכ"לים משותפים, ואמנון שעשוע,
המשמש יו"ר החברה. החברה מפתחת יישומי בינה מלאכותית לעיבוד שפה טבעית, כמסייעים לכתיבה ולקריאה של טקסטים.
המוצר הראשון של החברה, שהוכרז באוקטובר 2020 והוא הפופולרי ביותר בין מוצריה, הוא Wordtune, תוסף לגוגל כרום המסייע לשיפור הניסוח של טקסטים שנכתבו באנגלית, בהתבסס על שפותחו בחברה.
מוצר נוסף הוא AI21 Studio - סביבת פיתוח המחוברת למודל השפה של החברה, Jurassic-1, ומשמשת לפיתוח יישומי שפה טבעית, כגון צ'טבוטים.
מוצר נוסף, שהוכרז בנובמבר 2021, הוא Wordtune Read - תוכנה שהקלט שלה הוא טקסט באנגלית והפלט הוא תקציר של טקסט זה.
גיוס הון.
גיוס ההון הראשוני (seed) של החברה היה בסך 9.5 מיליון דולר.
בנובמבר 2020 נייסה החברה 25 מיליון דולר.
באוקטובר 2021 גיסה החברה 20 מיליון דולר מקרן וולדן קטליסט.
ביולי 2022 גייסה החברה 64 מיליון דולר לפי שווי של 664 מיליון דולר.
תמונת השדה העמוק הראשונה של וב
תמונת השדה העמוק הראשונה של וב (באנגלית: Webb's First Deep Field) היא תמונת השדה המבצעית הראשונה שצולמה על ידי טלסקופ החלל ג'יימס וב הצופה אל צביר הגלקסיות SMACS 0723 הנמצא במרחק של 4.6 מיליארד שנות אור מכדור הארץ. התמונה, שנחשפה לציבור ב-12 ביולי 2022 מכסה שטח זעיר שנצפה מחצי הכדור הדרומי. בתמונה ניתן להבחין באלפי גלקסיות וכוכבים. כמו כן, התמונה היא התמונה ברזולוציה הגבוהה ביותר של היקום המוקדם שצולמה אי פעם.
רקע.
טלסקופ החלל ג'יימס וב מסתובב סביב כדור הארץ בנקודת לגראנז' L2 בערך 1.5 מיליון קילומטרים מכדור הארץ, מאז 24 בינואר 2022. בנקודות הלגראנז', הן כוח הכבידה של כדור הארץ והן כוח הכבידה של השמש מאוזנים, דבר ששומר את הטלסקופ בסנכרון עם מסלול כדור הארץ סביב השמש. מרחקה של נקודת הלגראנז' בה נמצא הטלסקופ הופך אותו ללוויין המלאכותי הרחוק ביותר של כדור הארץ. ג'יימס וב הוא טלסקופ הצופה בטווח התת-אדום. התמונה צולמה על ידי מצלמת (NIRCam ) של הטלסקופ, שרגישה לטווח הגלים התת-אדומים הקרוב לטווח הנראה. היא מורכבת ממספר תמונות באורכי גל שונים בזמן חשיפה כולל של כ-12.5 שעות. העומקים אליהם מגיעה התמונה בתחום התת-אדום גדולים אף יותר מתמונות השדות העמוקים של האבל, אשר חשיפתם לקחה שבועות.
SMACS 0723 הוא צביר גלקסיות הנצפה מחצי כדור הארץ הדרומי, ונצפה לעיתים על ידי האבל וטלסקופי חלל אחרים בניסיון לקבל תמונות של היקום המוקדם.
ניתוח התמונה.
התמונה מכסה שטח שמיים השקול בערך לקוטרו של גרגיר חול המוחזק במרחק של 50 סנטימטר מהצופה. צביר הגלקסיות SMACS 0723 הנראה באמצע התמונה ככתם לבן ערפילי, נמצא במרחק של 4.6 מיליארד שנות אור מכדור הארץ. מסתו העצומה של צביר הגלקסיות מעקמת את המרחב וגורמת לעידוש כבידתי, שכתוצאה ממנו נראים בצילום גלקסיות וכוכבים שנמצאים הרחק מאחוריו. עצמים שמימיים אלה נראים בתמונה מעוקמים לצורת קשתות, וככל שהם רחוקים יותר צבעים אדום יותר בגלל ההסחה לאדום. ההסחה לאדום נגרמת בגלל ההתפשטות המואצת של היקום, ככל שגרם שמיימי רחוק יותר מהירות ההתרחקות שלו גבוהה יותר, ולכן גלי האור המגיעים ממנו הם ארוכים יותר.
מצלמת ה-NIRCam של הטלסקופ הצליחה לצלם את הגלקסיות המרוחקות ברזולוציה גבוהה יותר מאי פעם, דבר שהוביל לחשיפתם של מבנים זעירים שלא נראו מעולם, כולל צבירי כוכבים ועצמים מפוזרים. בצד שמאל של התמונה, בערך באמצע, נראית נקודה אדומה בוהקת, זוהי גלקסיה שנמצאת במרחק 13.1 מיליארד שנות אור. לפי נאס"א זהו האור הקדום ביותר שצולם עד כה, הוא נפלט מהגלקסיה כמיליארד שנה אחרי היווצרות היקום לפני 13.8 מיליארד שנים.
חשיבות התמונה.
התמונה היא תמונת הצבע הכוזב המלאה הראשונה מהטלסקופ, ותמונת התת-אדום החדה ביותר שנצפתה אי פעם. התמונה חושפת אלפי גלקסיות בנתח זערורי מהיקום העצום, ומבנים קטנים יותר בחדות כזו שלא נראתה עד כה של היקום המוקדם.
התמונה נחשפה לראשונה לציבור ב-11 ביולי 2022 בטקס בבית הלבן בהשתתפות נשיא ארצות הברית ג'ו ביידן, סגנית הנשיא קמלה האריס, וראש נאס"א ביל נלסון.
איי אי 21 מעבדות
אפקט מרנגוני
אפקט מרנגוני (באנגלית: Marangoni effect; קרוי גם אפקט מרנגוני גיבס, באנגלית: Gibbs–Marangoni effect), נוגע למעבר מסה לאורך השפה בין שני זורמים שקיים ביניהם גרדיאנט במתח הפנים שלהם. במקרה שבו קיימת גם תלות של מתח הפנים בטמפרטורה, האפקט נקרא גם האפקט "התרמו-קפילרי" או "אפקט בנרד מרנגוני".
היסטוריה.
תופעה זו אופיינה לראשונה על גבי הדפנות של כוסות יין על ידי הפיזיקאי ג'יימס תומסון (אחיו של לורד קלווין) בשנת 1855. בתופעה, הנקראת לעיתים "דמעות יין", ניתן להבחין בטיפות יין הנצמדות לדופן הכוס ונשארות מעל למפלס הנוזל. האפקט הכללי, נחקר על ידי הפיזיקאי האיטלקי קרלו מרנגוני ונקרא על שמו. מרנגוני חקר את האפקט בעבודת הדוקטורט שלו, ובפרסם את התוצאות ב-1865 . מודל תאורטי מורחב פורסם על ידי גיבס ב-1878.
התופעה.
נוזל עם מתח פנים גבוה נמשך חזק יותר על ידי הנוזל שסביבו ביחס לנוזל עם מתח פנים נמוך. לפיכך, מצב שבו קיים גרדיאנט במתח הפנים של הנוזל בין אזורים שונים, יגרור באופן טבעי לזרימה של
הנוזל מאזור עם מתח פנים נמוך לאזור עם מתח פנים גבוה. הגרדיאנט במתח הפנים בין אזורים שונים בנוזל, יכול להיגרם מגרדיאנט בריכוז או בטמפרטורה של הנוזל בין האזורים השונים. במקרים פשוטים, מהירות הזרימה הנגרמת מהתופעה היא formula_1 כאשר formula_2 הוא ההפרש בין מתח הפנים של הנוזל בין האזורים השונים ו-formula_3 הוא צמיגות הנוזל. לדוגמה, מתח הפנים של מים הוא formula_4 בטמפרטורת החדר והצמיגות היא כ-formula_5. גם שינוי של אחוזים בודדים במתח הפנים של המים יכול לגרום לזרימת מרנגוני בסדר גודל של formula_6. לפיכך, אפקט מרנגוני ניתן להבחנה בצורה פשוטה ובאמצעים פשוטים.
במקרה של חומר פעיל שטח (חפ"ש - חומר המוריד את מתח הפנים בין שני נוזלים איתם הוא בא במגע) המטופטף על גבי שכבת מים, רושה ושות' ביצעו מספר ניסויים כמותיים ופיתח מודל פשוט המתאר בצורה טובה את התוצאות הניסוייות. המודל מתאר את ההתפשטות הרדיאלית של האזור המכוסה בחפ"ש על פני שכבת המים, כתוצאה מאפקט מרנגוני. נמצא כי מהירות ההתפשטות formula_7 של שפת האזור המכוסה בחפ"ש היא:
formula_8
כאשר formula_9 הוא מתח הפנים של המים, formula_10 הוא מתח הפנים (הנמוך) של המים המכוסים בחפ"ש, formula_3 היא צמיגות המים ו-formula_12 היא צפיפות המים. כאשר ההפרש formula_13 כלומר ירידה של עשרות אחוזים במתח הפנים של המים כתוצאה מהחפ"ש, ועבור מים מתקיים formula_14 נקבל את השוויון השני המוצג למעלה. נשים לב שקיבלנו מהיות שפה ההולכת וקטנה עם התפשטות השטח המכוסה חפ"ש על גבי המים. עם זאת, מהירות השפה היא עדיין בסדר גודל של סנטימטרים
או מילימטרים לשנייה, כלומר ניתנת להבחנה באמצעים פשוטים.
המשוואה לעיל מתקבלת על ידי מספר הנחות פשוטות. הראשונה היא ההנחה כי המאמצים כתוצאה מאפקט מרנגוני הנגרמים מגרדיאנט הריכוזים של החפ"ש במים, למאמצים הגזירה הצמיגיים המעכבים את הזרימה. המאמצים הנגרמים מאפקט מרנגוני הם formula_15, כלומר הגרדיאנט במתח הפנים של הנוזל כתוצאה מגרדיאנט הריכוזים של החפ"ש במים (גבוה במרכז ואפסי רחוק מהמרכז).